जालंधर. सिटी में नए 5 वार्ड बनाने के लिए हो रहा वोटरों का सर्वे इसी महीने पूरा हो जाएगा। नगर निगम की हद में 8.5 लाख लोगों का सर्वे होना है। इसमें से 6 लाख लोगों के नाम निगम के डाटा में नोट हो गए हैं। निगम ने सभी 60 वार्डों में इतने ही लोग सर्वे के लिए लगा रखे हैं। जो घर-घर जाकर नोट कर रहे हैं कि वहां पर कितने लोग वोटर हैं। ये वोटर रिजर्व कैटेगरी से हैं या फिर जनरल हैं। जिन इलाकों में रिजर्व व जनरल आबादी ज्यादा होगी। उनके वार्ड इसी के अनुसार कैटेेगरी में रखे जाएंगे।
निगम ने 30 लाख रुपए खर्च कर वोटिंग से पहले वोटरों का सर्वे करवाया है। जून में चुनाव की घोषणा संभावित है। डाटा रिपोर्ट तैयार होने के बाद डीलिमिटेशन बोर्ड ने तय करना है कि सिटी के कौन-कौन से हिस्से में नए वार्ड स्थापित करने हैं। सिटी में मौजूदा जो 60 वार्ड हैं, उन्हें में से इलाके क्लब करके नए वार्ड बनने हैं। दूसरी तरफ कौंसलरों की नजर इस वोटर सर्व पर है।
कास्ट बेस्ड है वार्डबंदी
लोकल बॉडीज विभाग में कार्यरत इंजीनियर सीएल अरोड़ा कहते हैं, रिजर्व वार्ड तय होने हैं। वोटरों का सर्वे कास्डबेस्ड होता है। ताकि जिस भी इलाके में रिजर्व वोटर अधिक हैं। उनका चयन हो सके। ये बात अनूठी है कि विधायक व लोकसभा सांसद चुनना है तो महिलाओं को लिए रिजर्व हलके नहीं होते हैं। लेकिन नगर निगम में महिला रिजर्व हलके भी बनते हैं।
अब ये प्रोसीजर पूरा होगा
- डीलिमिटेशन बोर्ड बनेगा। इसमें शहर के सभी विधायक और मेयर होंगे।
- डाटा इस बोर्ड के आगे रखा जाएगा। इसमें बताया गया है कि सिटी की आबादी में कितने रिजर्व वोटर हैं और कितने जनरल। कौन से इलाके में कौन से वोटर अधिक हैं।
- बोर्ड इस सर्वे रिपोर्ट के आधार पर नए वार्डों के इलाके तय करेगा।
- बोर्ड जो वार्ड फाइनल करेगा। उसे लोकल बॉडीज विभाग म्यूनिसिपल एक्ट के नियमों के अनुसार नोटिफाइड करेगा।
- नए वॉर्ड बनने के बाद महिला, पुरुष, रिजर्व व जनरल वार्डों के सीरियल नंबर बदल जाएंगे।
hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva